recursal/SuperWikiNEXT-32B huggingface dataset:
***Magasinet Plot*** er et norsk dokumentarmagasin som utkommer seks ganger i året. Første utgave kom ut i april 2011. Magasinet hadde ved utgangen av 2012 et opplag på 10 000, og ble ledet av redaktørene Jo Moen Bredeveien og Knut Gjerseth Olsen. *Plot*s redaktør beskriver sin tilnærming til journalistikk som langsom journalistikk, eller som journalistiske noveller.

Magasinet ble kjent etter reportasjer om det norske hackermiljøet i *Plot* #3 og det første intervjuet med tidligere Frp-politiker Trond Birkedal, etter at han ble tatt for snikfilming av unge menn i dusjen i *Plot* #4.

Format
------

En typisk utgave består av tre-fire hovedsaker på 15 til 40 sider, og kortere artikler om aktuelle tema, koblet opp mot en gitt dato i de to månedene hvert magasin er i salg. *Magasinet Plot* er på 128 sider og gis ut i et format på 17x24 centimeter.

Referanser
----------

1. ↑  Intervju med Erlend Frafjord og Knut Gjerseth Olsen i Rogalands Avis 6. september 2011[*død lenke*].»
2. ↑  Anmeldelse i Politiken 24. mai 2011.»
3. ↑  Intervju med redaktør Jo Moen Bredeveien i Byavisa 15. november 2011[*død lenke*].»
4. ↑  «Fredrik» (17) jaktes av NATO, CIA og FBI - i *Dagbladet* 10. august 2011.»
5. ↑  Trond Birkedal: - Gleder meg til å leve som homofil - i VG 5. oktober 2011.»
6. ↑  Magasinetplot.no Arkivert 4. februar 2012 hos Wayback Machine..»

Eksterne lenker
---------------

* Magasinet Plot Arkivert 8. januar 2012 hos Wayback Machine.
**Karl Johan Aarønes** (født 8. mai 1900 på Bolsøy, død 12. august 1969) var en norsk politiker (Ap).

Aarønes gikk på Møre folkehøyskole 1917–1918, og tok en kort teknisk utdannelse i Kristiania 1921–1922. Han arbeidet det meste av sin yrkeskarriere utenom politikken i Veikontoret i Møre og Romsdal. Aarønes arbeidet som arbeidsdirektør i Møre og Romsdal da han pensjonerte seg i 1967.

Han var medlem av Molde bystyre 1945–1955 og 1960–1963, herunder varaordfører 1952–1955 og 1960–1963. I stortingsvalget i 1949 ble han valg til første vararepresentant for kjøpstedene i Møre og Romsdal fylke (Kristiansund, Molde, Ålesund) for stortingsperioden 1950-1953. Han møtte som fast representant i Stortinget i hele perioden for Ulrik Olsen, som var kommunalminister i Einar Gerhardsens andre regjering og i Oscar Torps regjering. Aarønes var medlem av Stortingets kommunalkomité.

Eksterne lenker
---------------

* (no) Karl Johan Aarønes hos Stortinget Rediger på Wikidata

* (no) Karl Johan Aarønes hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Stortinget
 |
**Qaarsut** (tidligere stavet *Qaersut*) er ei bygd i Avannaata kommune, som ligger på vestkysten av Grønland. Bygda hadde 188 innbyggere i 2018.

Qaarsut ligger på nordsiden av Nuussuaqhalvøya. Herfra er det ca. 21 km til Uummannaq. 

Bygda har en regional flyplass med forbindelse til Ilulissat og Upernavik, samt helikopterforbindelse til og fra Uummannaq. Flyplassen heter Qaarsut Airport. 

Skolen og kirken er i samme bygning. Skolen hadde pr 2004 36 elever, fordelt på 1. – 9. klassetrinn, men fordelt på fire klasser.[] Skolen er tilkoblet det grønlandske skolenettet – ATTAT – og har også videokonferanseutstyr som kan brukes i undervisningen. 

Pilersuisoq har butikk her.

Referanser
----------

1. ↑  Befolkningen i lokaliteterne 1. Januar 1977-2018 Arkivert 24. juli 2018 hos Wayback Machine. Statistikbanken, Grønlands Statistik.

Eksterne lenker
---------------

* Kommunens hjemmeside
* www.arktiskebilleder.dk Historiske bilder fra Qaarsut.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames **·** MusicBrainz
 |
Denne artikkelen omhandler den latinske frasen.  For den fysiske teorien, se Kvanteelektrodynamikk.
***Q. E. D.*** er en forkortelse av den latinske frasen *«quod erat demonstrandum»* (ordrett oversatt til norsk: «hvilket skulle demonstreres/bevises»). Dette er en oversettelse av det greske *ὅπερ ἔδει δεῖξαι (hóper édei deĩxai)*, som ble brukt av mange tidligere matematikere, blant andre Euklid og Arkimedes. *Q.E.D.* kan skrives i slutten av matematiske bevis for å vise at resultatet man trengte for å fullføre beviset, er oppnådd.

Bruk i dag
----------

I dag brukes gjerne symbolet ■ (en hel sort firkant), som kalles *gravstein* (*tombstone* eller *halmos* på engelsk, sistnevnte oppkalt etter Paul Halmos, som var en pioner innen bruken av den sorte firkanten). Man kan også bruke en åpen *gravstein*, □ (en sort firkant med hvitt fyll). En annen enkel måte å fastsette beviset som ferdig på er enkelt og greit å skrive «bevist» eller bare «vist» i parentes etter det siste steget i beviset, eller å skrive to skråstreker *(//)*.

Unicode gir tegn til å bruke i beviser som tegnet U+220E (∎), men også tegnene U+25A0 (■, sort firkant) og U+2023 (‣, åpen firkant) som alternativer.

Variasjoner av forklaring på forkortelsen Q.E.D.
------------------------------------------------

I engelsktalende land kan bokstavene bety *«Quite Easily Done»* eller *«Quite Eloquently Done»*. 

Det eksisterer en annen latinsk frase, med en noe annerledes betydning, men lik, om noe sjeldnere bruk. *Quod erat faciendum* oversettes til «hvilket skulle gjøres». Dette blir vanligvis forkortet til *Q.E.F.*. Som med Q.E.D. er Q.E.F. en oversettelse av det greske *ὅπερ ἔδει ποιῆσαι* (hóper édei poiēsai), som ble brukt av Euklid for å avslutte matematiske formler som ikke var bevist, men konstruksjoner til bruk i eksempler.

Referanser
----------

1. 1 2  (no) Q.E.D. i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** MathWorld **·** Nationalencyklopedin
 |
**Q, LLC** er en amerikansk våpenprodusent som produserer rifler, skjefter og lyddempere. Q har særlig fått oppmerksomhet for den nyskapende sylinderlåsriflen «FIX» som blant annet har lettvekts glidekasse, design med stor grad av justerbarhet og et 45 graders hevarmsløft. I 2017 ble FIX kåret til årets nyskapning av nettstedet Truth About Guns. FIX-modellen blir levert kamret for patroner med .308-lengde som for eksempel .308 Winchester og 6,5 mm Creedmoor. Mini FIX-modellen blir levert kamret for patroner med .223-lengde som .223 Remington, .300 Blackout og .224 Valkyrie. Q har utviklet patronen 8.6 mm Blackout.

Se også
-------

* SIG Sauer CROSS

Referanser
----------

1. ↑  The Fix by Q: Exclusive Look at One of the World's Most Innovative Rifles
2. ↑
3. ↑  The Fix by Q: TTAG Editor's Choice Best New Product of 2017 - The Truth About Guns
4. ↑  Q LLC's "The Fix" Family Continues to Grow | RECOIL
5. ↑  8.6 Blackout – A 2021 Update with Q's Kevin Brittingham - AR Build Junkie
6. ↑  [SHOT 2022 Faxon & Q Collaboration: 8.6 Blackout Guns -The Firearm Blog]

Eksterne lenker
---------------

* Q, LLC sine offisielle hjemmeside
**Multikollinearitet** er graden av lineær sammenheng mellom flere forklaringsvariabler i en multippel regresjonsmodell. Multikollinearitet ble først beskrevet av den norske økonomen Ragnar Frisch i 1934 i en publikasjon fra Universitetet i Oslo, ved navn *Statistical confluence analysis by means of complete regression systems*. **Kollinearitet** er den tekniske betegnelsen på tilfeller hvor det eksisterer en lineær sammenheng mellom kun to forklaringsvariabler, men multikollinearitet blir ofte brukt i alle tilfeller med korrelasjon mellom forklaringsvariablene inkludert tilfeller hvor det kun eksisterer mellom to variabler.

Måling av multikollinearitet
----------------------------

Da multikollinearitet er tilstedeværelse av korrelasjon mellom variablene så er tilstedeværelsen av perfekt multikollinearitet der hvor korrelasjonen er 1 eller -1. Oftest vises dette grafisk i en korrelasjonsmatrise for å vise korrelasjoner over mange variabler. Korrelasjoner viser bare et forhold mellom to og to variabler og tar dermed ikke for seg korrelasjoner mellom en variabel og lineær kombinasjoner av flere andre variabler. Det er blitt utarbeidet en indikator for å påvise graden av multikollinearitet hvor man ikke trenger å tenke på tilstedeværelse av lineære kombinasjoner, denne indikatoren heter VIF.

### VIF

VIF er en indikator som angir grad av multikollinearitet. Indikatoren tar utgangspunkt i en multippel regresjonsmodell, estimert etter minste kvadraters metode, som omformes til å vise en forklaringsvariabel som en funksjon av alle andre forklaringsvariabler. Deretter beregnes den nye modellens determinasjonskoeffisient. VIF verdien regnes deretter ut: 

{\displaystyle VIF\_{j}={\frac {1}{1-R\_{j}^{2}}}}
Hvor {\displaystyle R\_{j}} er determinasjonskoeffisient til forklaringsvariabelen j som vi ønsker å teste.

En alternativ formulering av VIF verdien er TOL, toleransen, som er den inverse til VIF verdien:

{\displaystyle TOL\_{j}={\frac {1}{VIF\_{j}}}=1-R\_{j}^{2}}
VIF verdien er et tall fra 1 til uendelig, mens TOL verdien er et tall mellom 0 og 1. Hva som er grensen for når det eksisterer multikollinearitet er ikke gitt og er dermed utsatt for å bli skjønnsbehandlet. En tommelfingerregel sier at en variabel har stor grad av kollinearitet med flere variabler dersom VIF er større enn 10. Av dette kan man utlede at variabelen har en stor grad av kollinearitet med andre variabler dersom {\displaystyle {R^{2}}} er større enn 0,9 eller TOL er mindre enn 0,1.

Referanser
----------

1. ↑  Damodar Gujarati og Dawn Porter (2009). *Basic Econometrics* **(engelsk)** (5 utg.). McGraw-Hill. s. 321. ISBN 9780071276252.
2. ↑  Damodar Gujarati og Dawn Porter (2009). *Basic Econometrics* **(engelsk)** (5 utg.). McGraw-Hill. s. 340. ISBN 9780071276252.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN
 |
MFO-medaljen. Avers og revers av
Båndstripe for The Multinational Force and Observers Medal
**The Multinational Force and Observers Medal** er en medalje som siden 1982 tildeles for tjeneste i Multinational Force and Observers (MFO) i Sinai. Den flernasjonale styrken, som også har hatt norsk tjenestegjørende personell, ble etablert etter Camp David-avtalen i 1979. Medaljen tildeles militært eller sivilt personell, som har tjenestegjort i MFO i minst seks måneder. Den er godkjente av Forsvaret for bruk på norsk militæruniform.

Medaljen er i bronse og har en diameter på 30 mm. Forsiden prydes av MFOs emblem, en stilisert due med en olivenkvist i nebbet, omgitt av omskriften «MULTINATIONAL FORCE & OBSERVERS». Baksiden har innskriften «UNITED / IN / SERVICE / OF / PEACE» fordelt over fem linjer. Medaljen er identisk for militært og sivilt personell, men medaljen er utstyrt med bånd i forskjellig mønster. For militært personell er medaljen opphengt i et oransje bånd med grønnkantet hvit midtstripe, mens båndet er grønt, hvitt og grønt med smale oransje kantstriper for sivile.

Medaljen tildeles personell som har tjenestegjort i MFO-styrken. Kvalifiserende tjenestetid var opprinnelig satt til 90 dager, men ble i 1985 økt til seks måneder (170 dager). Den kan tildeles for kortere tjenestetid dersom dette er kontraktsfestet, eller kommer som følge av sykdom, skade eller død. Ytterligere tjenesteperioder utover de opprinnelige seks måneder, indikeres ved tall påsatt båndet.

Referanser
----------

1. 1 2 3  Lawrence H. Borts: *United Nations Medals and Missions. The Medals and Ribbons of the United Nations*, MOA Press, 1998, s. 89.
2. ↑  *Heder og ære. Nasjonale og internasjonale dekorasjoner brukt i Norge* Arkivert 6. juli 2014 hos Wayback Machine. nr. 5, 2012, Oslo: *Forsvarets Forum*/Forsvarets Veterantjeneste, 2012,s 46.
3. 1 2  John W. Mussell (red.): *Medal Yearbook 2013*, Honiton: Token Publishing, 2012, s. 202.

Litteratur
----------

* Borts, Lawrence H.: *United Nations Medals and Missions. The Medals and Ribbons of the United Nations*, MOA Press, 1998
* Monn, John: «The Multinational Force and Observers Medal», *Forsvarets Forum*, nr. 11, 1995
* Mussell, John W. (red.): *Medal Yearbook 2013*, Honiton: Token Publishing, 2012, s. 202

Eksterne lenker
---------------

* MFO Directive, retningslinjer for medaljen fra New Zealand Defence Force
**Livsgledesykehjem** (endret navn til Livsgledehjem mars 2017) er en nasjonal sertifiseringsordning som er utviklet av stiftelsen Livsglede for Eldre ved Sigrid Moum.

Historie
--------

Ideen til **Livsgledesykehjem** oppsto da sykepleierstudenter i Trondheim så nytten av å sette ivaretakelsen av individuelle psykososiale behov hos sykehjemsbeboere i system. I 2007 startet stiftelsen Livsglede for Eldre et pilotprosjekt i samarbeid med Trondheim kommune som senere ble den nasjonale sertifiseringsordningen Livsgledesykehjem. De første sertifiseringene ble gjennomført våren 2010 ved Buran helse- og velferdssenter og Havsteinekra helse- og velferdssenter i Trondheim. I 2011 ble sertifiseringen nasjonal gjennom Stortingsmelding 29: Morgendagens omsorg, og en utrullingsplan for nasjonal utbredelse av Livsgledesykehjem ble laget i samarbeid med Helsedirektoratet. Høsten 2014 ble det opprettet et nasjonalt styringsråd for implementering av Livsgledesykehjem.

Ideologi
--------

Sertifiseringsordningen Livsgledesykehjem er utviklet i tett samarbeid med ansatte på flere sykehjem, og tar utgangspunkt i hva som er mulig å gjennomføre i en vanlig arbeidsdag, uten ekstra bemanning. Ved hjelp av systematisk kartlegging av interesser, ønsker og behov hos hver enkelt beboer, god planlegging, tydelig ansvarsfordeling og samspill med frivillige/eksterne ressurser lages det nye rutiner og rytmer i hverdagen ved sykehjemmet, slik at de kulturelle, åndelige og sosiale behovene (sekundærbehovene) til beboerne blir ivaretatt. De ansatte ved livsgledesykehjemmene lærer seg å jobbe etter en modell som innebærer planlegging, utføring, evaluering, korrigering og til slutt standardisering.

Referanser
----------

1. ↑  Helsedirektoratet. «Stortingsmelding 29: Morgendagens omsorg».
2. ↑  «livsgledeforeldre.no». *www.livsgledeforeldre.no*. Arkivert fra originalen 15. mars 2016. Besøkt 12. januar 2016.
3. ↑  «Livsglede for Eldre: Om oss». *www.livsgledeforeldre.no*. Arkivert fra originalen 2. februar 2016. Besøkt 12. januar 2016.
4. ↑  «Livsglede for Eldre: Årsmelding 2014» (PDF). Arkivert fra originalen (PDF) 15. mars 2016.
5. ↑  Stiftelsen Livsglede for Eldre. «Veileder Livsgledesykehjem» (PDF). Arkivert fra originalen (PDF) 8. april 2016.
6. ↑  «Beskrivelse av sertifiseringsordningen Livsgledesykehjem» (PDF). Arkivert fra originalen (PDF) 8. april 2016.
Den omtrentlige utstrekningen av staten Magadha i det 5. århundre f.Kr.
**Magadha** var et indisk oldtidsrike i den nordlige delen av India. Kjerneområdet var Bihar sør for Ganges. Det var et av seksten *mahadjanapadaer* (sanskrit for «store land») og eksisterte som en enhet fra omkring 600 f.Kr. til 320 f.Kr..

Dens første hovedstad var Rajagriha (dagens Rajgir), deretter Pataliputra (dagens Patna). Magadha ekspanderte til å omfatte det meste av Bihar og Bengal, fulgt deretter av mye av østlige Uttar Pradesh og Odisha. Riket er omtalt i jainistiske og buddhistiske tekster. En av de kjente kongene fra rikets storhetstid var Bimbisara. Riket ble erobret av Mauryariket i 320 f.Kr. og ble kjerneområdet i deres utstrakte rike.

Referanser
----------

1. ↑  Majumdar, Ramesh Chandra (1977): *Ancient India*. Motilal Banarsidass Publ. ISBN 81-208-0436-8.

Litteratur
----------

* Raychaudhuri, H.C. (1972): *Political History of Ancient India*. Calcutta: University of Calcutta.
* Law, Bimala Churn (1926): «4. The Magadhas». *Ancient Indian Tribes*. Motilal Banarsidas.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** Nationalencyklopedin
 |
Hever Castles portbygning i 2005.  Foto: James Armitage 
**Hever Castle** er et slott i landsbyen Hever i Kent i det sørlige England. Det var sete for slekten Boleyn. 

Bygningen var opprinnelig et gårdshus fra det 13. århundre. I 1462 ble det bygget om til en befestet herregård av Geoffrey Boleyn, som var *Lord Mayor of London*. Restene av tømmerbygningen er fortsatt synlig innenfor steinveggene. 

På et tidspunkt etter 1505 flyttet Boleynfamilien inn. Anne Boleyn og hennes søsken Mary og George tilbrakte deler av sin oppvekst der, mens Annes far Thomas Boleyn, 1. jarl av Wiltshire ble født og gravlagt der. 

I 1536 ble Anne og George Boleyn henrettet, og da faren døde i 1539 tilfalt slottet kronen. Kong Henrik VIII gav det til Anna av Kleve da han ble skilt fra henne i 1540, men det ser ikke ut til at hun tilbrakte mye tid der. 

Slottet har siden hatt flere eiere. Blant annet er Waldegravefamilien nevnt i 1557, og Meade Waldo-familien fra 1749 til 1903. I sistnevnte periode forfalt slottet stadig mer, og eierne begynte å leie det ut. I 1903 ble det kjøpt av den amerikanske millionæren William Waldorf Astor, som fikk det fullstendig restaurert og brukte det som familieresidens. 

Eiendommen brukes nå som konferansesenter. Slottet er åpent for publikum, og er spesielt kjent for sine labyrinter i hageanlegget og for en omfattende samling av torturinstrumenter. Den eneste delen som er i sin opprinnelige stand er portbygningen.

Referanser
----------

1. ↑   The Personnel of English and Welsh Castles, 1272-1422[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Offisielt nettsted Rediger på Wikidata

* (en) Hever Castle – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
**Hevingham** er en landsby og verdslig sogn i distriktet Broadland i grevskapet Norfolk i England. Den ligger omkring 11 km nord for byen Norwich og 6,4 km sør for kjøpsteden Aylsham. I henhold til folketellingen i 2011 har sognet og landsbyen en befolkning på 1260 innbyggere.

Historie
--------

Landsbyskiltet viser to kryssende sopelimer, noe som tidligere ble framstilt i landsbyen.
Stedsnavnet «Hevingham» består av tre ledd. Det første leddet er avledet fra et personnavn, Hefa (v og f er likelydende i middelalderen). Mellomleddet *-ingas*, som i Hastings og Reading, tilhører en tidlig angelsaksisk tid hvor *-ingas* ble lagt til et personnavn, og henviste til en gruppe eller et folk. Hastings er således en moderne form av *Hæstingas*, «Hæsts folk». Siste leddet *-ham* er fra et angelsaksisk ord for «landsby». Til sammen har Hevingham betydningen «Hefa + ingas + ham».

Sognekirken er dedikert helgenene jomfru Maria og Budolf (engelsk gjengitt som Boltoph), sistnevnte var en lokal helgen som beskyttet reisende. Den ble hovedsakelig bygget i tiden rundt 1300, men deler av den kan antagelig dateres tilbake til normannsisk tid. Den ligger rett nord for landsbyen. Prestegården som ble bygget i 1788 for prost J. Alderson er i dag et sykehjem.

Landsbyskiltet viser to kryssede sopelimer gjort av bjørkestammer i form av et andreaskors. Det henviser til en tidligere industriaktivitet i liten skala i landsbyen. Skiltet ble satt opp i 2009 ved hjørnet av landsbyparken (village green).

Bilder
------

* Krysset av Cromer RoadKrysset av Cromer Road
* Halls Corner LaneHalls Corner Lane
* Hevinghams barneskoleHevinghams barneskole
* Hevingham Village HallHevingham Village Hall
* Park Farm HousePark Farm House
* Pound FarmPound Farm
* Puben The FoxPuben The Fox

Referanser
----------

1. ↑  «Civil Parish population 2011» Arkivert 11. oktober 2016 hos Wayback Machine. *Neighbourhood Statistics*. Office for National Statistics
2. ↑  «Hevingham Surname», *House of Names*
3. ↑  Cox, B.: «-ingas, -inga names» i *Blackwell Reference Online*
4. 1 2  «Parish Summary: Hevingham», *Norfolk Heritage Explorer*
5. ↑  «Who was St Boltoph?»

Eksterne lenker
---------------

(en) Hevingham – kategori av bilder, video eller lyd på Commons


|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |
***Hevnens pris*** (originaltittel: *Revenge*) er en amerikansk thriller fra 1990 regissert av Tony Scott og med Kevin Costner, Anthony Quinn, Madeleine Stowe, Miguel Ferrer and Sally Kirkland i hovedrollene.

Handlingsreferat
----------------

Michael J. "Jay" Cochran (spilt av Kevin Costner) er en tidligere amerikansk flyver, som går av med pensjon etter 12 år i tjenesten. Han mottar en invitasjon fra sin velstående tidligere venn, Tiburon "Tibey" Mendez (spilt av Anthony Quinn) om å tilbringe tid ved hans store hacienda i Mexico. Men Tibey leder også et mektig kriminelt syndikat, og er hele tiden omgitt av livvakter. I Mexico møter Cochran hans vakre unge kone, Miryea (spilt av Madeleine Stowe) som bor i overdådige omgivelser, men er ulykkelig fordi hennes mye eldre ektemann ikke ønsker seg barn. Miryea og Jay blir snart bedre kjent, og utvikler en romantisk attraksjon for hverandre.

Etter å avholdt en middag holder Tibey et privat møte med forretningsforbindelser, og dreper en av dem. Senere, i løpet av en fest, samtidig som Tibey og hans håndlangere befinner seg i nærheten, har Jay og Miryea i hemmelighet sex i et skap. Jay forteller henne at han har planer om å forlate Mexico, fordi han er bekymret for at Tibey blir oppmerksom over situasjonen deres. Miryea ber ham bli hos henne, og de planlegger et hemmelig møte ved en avsidesliggende hytte i Mexico. Miryea forteller Tibey at hun skal besøke sin søster i Miami, men Tibey overhører en telefon-samtale hvor Miryea ber søsteren sin om å lyve for å hjelpe henne.

Men Jay venter i hemmelighet ved flyplassen, og de kjører sammen til den avsidesliggende hytta. Men ved skjulestedet deres blir de overrasket av Tibey og hans håndlangere. De angriper paret, setter fyr på hele hytta, og de dumper Jay i en ørken for å la ham dø. Men en bevisstløs Jay blir oppdaget av Mauro, en bonde hvis familie langsomt pleier Jay etter konflikten hans mot Tibey. Jay planlegger deretter å gå etter Jay og alle hans medhjelpere, og forsøke å finne igjen Miryea./

Skuespillere
------------

* Kevin Costner som Michael J. Cochran. En pensjonert U.S. Navy aviator.
* Anthony Quinn som Tibey Mendez. Forretningsmann og kriminell. Miryea's ektemann.
* Madeleine Stowe som Miryea Mendez. Tibey's kone, og Jay's elskerinne.
* Miguel Ferrer som Amador.
* Tomas Milian som Cesar.
* Joaquín Martínez som Mauro.
* Jesse Corti som Madero.
* John Leguizamo som Ignacio.
* Joe Santos som Ibarra.

Referanser
----------

Eksterne lenker
---------------

* (en) *Hevnens pris* på Internet Movie Database Rediger på Wikidata

* (no) *Hevnens pris* hos Filmfront Rediger på Wikidata

* (sv) *Hevnens pris* i Svensk Filmdatabas Rediger på Wikidata

* (da) *Hevnens pris* i Danmark Nationale Filminstitut Rediger på Wikidata

* (en) *Hevnens pris* på AllMovie Rediger på Wikidata

* (fr) *Hevnens pris* på Allociné Rediger på Wikidata

* (nl) *Hevnens pris* på MovieMeter Rediger på Wikidata

* (en) *Hevnens pris* på Turner Classic Movies Rediger på Wikidata

* (en) *Hevnens pris* på Rotten Tomatoes Rediger på Wikidata

* (en) *Hevnens pris* på Metacritic Rediger på Wikidata

Portal: Film
**Multi Phase Meters AS** (MPM) var et teknologiselskap som leverte avanserte måleinstrumenter til oljeindustrien. Selskapet ble etablert av Hans Olav Hide og Arnstein Wee, og ble i 2009 oppkjøpt av FMC Technologies og ble i 2015 fusjonert inn i FMC Kongsberg Subsea. FMC Technologies fusjonerte med Technip i 2017 og er i dag TechnipFMC. Selskapet hadde hovedkontor i Stavanger, og avdelingskontorer i Houston, Storbritannia og Italia. Teknologien og produktene til MPM ble utviklet i et såkalt *JIP* (Joint Industry Project) sammen med ledende internasjonale oljeselskap, hvor Eni, Norsk Hydro, Statoil, Shell, Total, ConocoPhillips var med i den innledende fasen. Senere kom flere selskap til. Utviklingen av selskap og teknologi ble støttet av Innovasjon Norge og Forskningsrådet.

Teknologi
---------

MPM-måleren benytter seg av egenutviklet bredbåndsteknologi (3D Broadband), som er en tomografisk metode basert på elektromagnestiske (EM) målinger. 
MFI måleren er unik på flere måter, først og fremst ved at den fungerer like godt for flerfase forhold (høyt væskeinnhold), som for våtgass (høyt gassinnhold) forhold. I tillegg er den selv-konfigurerende, i og med at den selv er i stand til å bestemme saltinnholdet i det produserte vannet, samt oljen og gassens fysiske egenskaper. Dette gjør at målingene er nøyaktige i det virkelige liv, der fluid egenskapene typisk vil endre seg over tid, og som en funksjon av hvilke brønner som produseres.

Referanser
----------

1. ↑   w2.brreg.no[Hentet fra Wikidata]
2. ↑  FMC Technologies completes Multi Phase Meters acquisition. *Offshore*. Besøkt 13. august 2020.
3. ↑  Gjennomføring av fusjon. brreg.no. Besøkt 25. august 2020.
4. ↑  «Technip og FMC Technologies fusjonerer». *e24.no*. Besøkt 2. september 2020.

|  |  |
| --- | --- |
| Oppslagsverk/autoritetsdata | Brønnøysundregistrene
 |
Hevarm (tysk: *Kammerstängel*) på et sluttstykke
På skytevåpen er **hevarmen** håndtaket eller betjeningsspaken til sluttstykket på en sylinderlås med roterende sluttstykke.

Rett eller bøyd hevarm
----------------------

Avhengig av kravene til våpenets design kan håndtaket være normalt og vinkelrett på eller bøyd fra sluttstykkets akse. Rette hendler er stort sett brukt på eldre militærrifler uten kikkertsikte, mens bøyde hendler er vanlige på moderne rifler for bruk med kikkertsikte slik at hevarmen ikke slår oppi kikkerten.

Høyre eller venstre side
------------------------

Hevarmen er vanligvis på høyre siden av våpen for høyrehendte, og på venstre side for skyttere som skyter med venstre hånd (såkalt "links"). På noen moderne skytevåpen kan hevarmens side byttes av skytteren slik at den kan brukes både av venstre- og høyrehendte skyttere.

Hevarmskule
-----------

Hevarmskulen (også kalt «boltkule») er den ytterste delen av hevarmen eller ladehendelen som man tar i for å operere sluttstykket. På en del eldre våpen er hevarmen og heverarmskulen laget i ett stykke eller kulen er sveist som en fast del av hevarmen og resten av sluttstykket. På mange nyere våpen er hevarmen gjenget med maskingjenger i enden og hevarmskulen er utskiftbar. Brukeren av våpenet har dermed muligheten til å enkelt bytte ut hevarmskulen av for eksempel av estetiske grunner eller for å få bedre grep. Gjengetypene på utstkiftbare hevarmskuler er ofte M6-1 eller M8-1,25 på europeiske våpen, men det finnes også våpen hvor andre gjengetyper er brukt. En del amerikanske våpen benytter 1/4"-28 TPI (6,35-0,907 mm) eller 5/16"-24 TPI (7,9375-1,058 mm). Andre gjengetyper er også brukt, for eksempel bruker Mausingfield #10-32 TPI (4,826-0,794 mm).

* M6-gjenger: Sig Sauer 200 STR, Blaser R93, Blaser R8, Chapuis Rols, Browning Maral, Merkel RX Helix, Mauser M12-M18, CZ 457, Bergara.
* M8-gjenger: Sako TRG, Sig Sauer 404, Sig Sauer 101

Det fins også hule gummihylser som kan tres utenpå eksisterende hevarmskuler.
Shi Liangcai (nede til venstre) med John Dewey (nede til høyre) og Deweys hustru Alice, sammen med (i bakre rekke fra venstre mot høyre) Hu Shi, Jiang Menglin, Tao Xingzhi og Zhang Zuoping. Shanghai, 1919.
**Shi Liangcai** (kinesisk: 史量才, pinyin: *Shǐ Liàngcái*, Wade-Giles: *Shih Liang-ts'ai*, født 2. januar 1880 i fylket Qingpu nær Shanghai i Kina, drept 13. november 1934 i Haining fylke i Zhejiang) var en kinesisk journalist. Han var mest kjent for sitt eierskap av den liberale Shanghaiavisen *Shen Bao* og for at han ble myrdet av Chiang Kai-sheks håndlangere under ledelse av Dai Li.

I 1930-årene var Shi en sterk tilhenger av Alliansen til de menneskelige rettigheters forsvar som vat blitt etablert av madam Soong Qing Ling, sammen med Cai Yuanpei og Lu Xun. Han kom inn i det japankritiske arbeidet, og fikk seg mektige fiender, som han en gang besvarte med «du har et skytevåpen – jeg har en penn».

Referanser
----------

1. ↑   China Biographical Database[Hentet fra Wikidata]

Litteratur
----------

* Pang Rongdi (庞荣棣): *Shi Liangcai: Xiandai baoye juzi* (史量才 : 现代报业巨子) [Shi Liangcai: great man of the modern Chinese press], Shanghai: Shanghai jiaoyu chubanshe, 1999.

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Eksempel på soilrørsystem i bygård, som er koblet til kloakknettet i bunnen og har lufting på toppen
**Soilrør** er avløpsrør i støpejern eller plast som fører kloakk fra toaletter og avløpsvann fra dusj og vaskeservant. Soilrør i plast kom på begynnelsen av 1960-tallet, men det installeres fortsatt soilrør i støpejern på grunn av deres branntekniske kvaliteter.

I bygårder går soilrørene vanligvis fra taket, hvor røret ofte står åpent i en kasse eller beskyttet med en overdekkende hatt for å beskytte mot regnvann, som gir lufting av røret for å unngå vakuum i rørsystemet. Videre går det nedover og forbi alle nedenforliggende leiligheter som kobles på med en forgrening til hver leilighet og ned til kjelleren.[] I land med varmere klima så kan rørsystemet også være montert på utsiden av bygget, men Norges klima forhindrer dette, da frossent vann i rør kan medføre store ødeleggelser.

Også røret fra kjeller og ut til det offentlige kloakknettet kalles soilrør.

Plassering og levetid
---------------------

Som regel er soilrørene bygget inn i vegger på våtrom / bad eller kjøkken.[] Levetid på soilrør kan være alt fra 35 år og oppover, avhengig av soilrørenes kvalitet. For å unngå lekkasjer bør man bytte eller rehabilitere soilrørene når rørenes levetid er utløpt.

Vedlikehold
-----------

For å undersøke kvaliteten på rørene er det vanlig å benytte seg av kamera for inspeksjon. Dersom utskifting er nødvendig har man to hovedvalg; bytte av rør eller rehabilitere rør. Rehabilitering av rør betyr at man for eksempel kjører inn en foring som blir ved hjelp av trykkluft presset igjennom det eksisterende røret, før denne såkalte "strømpen" herdes ved hjelp av varmluft. En slik type rehabilitering kalles også for "relining".

Andre former for rehabilitering kan være å bruke et Epoxy-basert sprøytemiddel for å lage veggene på innsiden av røret glattere. Eldre soilrør blir ofte preget og ødelagt av rust, og slik sprøyting kan forlenge brukstiden til røret og er en noe mindre omfattende jobb enn å legge en ny foring inn i røret.

Å bytte soilrør kan føre til et relativt stort inngrep i bygningsmassen og det kan være kostbart. Dersom man ønsker rehabilitering uten inngrep i bygningsmassen er ovennevnte metoder godt egnet. Da mange av soilrørene går skjult bak vegger er det mange borettslag, boligselskap og/eller sameie som beslutter å gå for rehabilitering for å unngå å ødelegge rom som er pusset opp.

Referanser
----------

1. ↑  «Arkivert kopi». Arkivert fra originalen 5. mai 2018. Besøkt 5. mai 2018.
2. ↑
3. 1 2
4. ↑  «Arkivert kopi». Arkivert fra originalen 6. mai 2018. Besøkt 5. mai 2018.
5. ↑
6. ↑

|  |  |
| --- | --- |
| Oppslagsverk/autoritetsdata | Store norske leksikon
 |
***Rescue Dawn*** er en krigsfilm fra 2006 regissert av Werner Herzog. Filmen er basert på den sanne historien om den tysk-amerikanske piloten Dieter Dengler, som ble skutt ned og tatt til fange av landsbyboere som sympatiserte med Pathet Lao under Vietnamkrigen. Christian Bale, Steve Zahn, Jeremy Davies, Pat Healy og Toby Huss har noen av hovedrollene. Filmen ble nominert til flere utmerkelser, inkludert en Golden Satellite Award og en Independent Spirit Award.

Sammendrag
----------

Dieter Dengler (Christian Bale), en tyskfødt amerikansk pilot blir skutt ned over Laos i februar 1966 under et stridsoppdrag. Han overlever krasjet bare for å bli forfulgt og fanget. Dengler blir lovet løslatelse av provinsens guvernør (François Chau) dersom han signerer et dokument som fordømmer USA, men han nekter. Dieter blir torturert og sendt til en fangeleir. Der møter han flere andre amerikanske soldater, som Gene DeBruin (Jeremy Davies) og Duane W. Martin (Steve Zahn), og noen av dem har sittet fanget i årevis. Dengler planlegger å flykte, til stor vantro fra hans medsoldater, som har blitt undertrykt gjennom fysisk og psykisk tortur av fangevokterne i lang tid. 

Fangene overhører at vaktene planlegger å drepe alle sammen, og krigsfangene bestemmer at de ikke kan vente lenger for å komme seg unna. Alle fangene blir enige om å gjennomføre en masseflukt, men bare Dengler og Duane Martin gjennomfører planen. De andre forsvinner og blir ikke sett igjen i filmen. Dengler og Martin prøver å komme seg gjennom den tette jungelen til Mekong-elven og krysse grensen til Thailand, men Martin blir lynsjet og drept av sinte landsbyboere. Til slutt blir Dengler reddet av et amerikansk helikopter, og han blir deretter isolert på sykehus for debriefing. Han får besøk av medlemmer fra skvadronen sin som tar ham tilbake til skipet, hvor han blir tatt imot som en helt av mannskapet.

Rolleliste
----------

Christian Bale
* Christian Bale som Dieter Dengler.
* Steve Zahn som Duane W. Martin
* Jeremy Davies som Gene DeBruin
* François Chau som provins-guvernør.
* Pat Healy som amerikansk pilot
* Toby Huss som amerikansk soldat.

Eksterne lenker
---------------

* Offisielt nettsted Rediger på Wikidata
* (en) *Rescue Dawn* på Internet Movie Database Rediger på Wikidata

* (no) *Rescue Dawn* hos Filmfront Rediger på Wikidata

* (sv) *Rescue Dawn* i Svensk Filmdatabas Rediger på Wikidata

* (da) *Rescue Dawn* i Danmark Nationale Filminstitut Rediger på Wikidata

* (en) *Rescue Dawn* på AllMovie Rediger på Wikidata

* (fr) *Rescue Dawn* på Allociné Rediger på Wikidata

* (nl) *Rescue Dawn* på MovieMeter Rediger på Wikidata

* (de) *Rescue Dawn* på filmportal.de Rediger på Wikidata

* (en) *Rescue Dawn* på Turner Classic Movies Rediger på Wikidata

* (en) *Rescue Dawn* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Fiskerringen** er pavens ring. Den er en del av pavens regalier, og fungerer som signettring. Inntil 1842 ble ringen brukt for å sette segl på alle offisielle dokumenter signert av paven. Navnet kommer fra apostelen Peters yrke før han ble en av Jesu disipler, som førte til at Jesus sa at han skulle bli en menneskefisker. 

Hver ny pave får en ny ring. Motivet er alltid St. Peter som fisker fra en båt. Pavens navn, i latinsk form, er skrevet med opphøyde bokstaver rundt. Under innsettelsen setter den pavelige camerlengo ringen på den nye pavens finger. Når paven dør bli den tatt av, igjen av camerlengoen, som knuser den med en seremoniell sølvhammer. Årsaken til dette er at man må forhindre at det kan produseres falske dokumenter med den avdøde pavens segl. Riktignok er ikke seglet lenger i bruk til autentisering av dokumenter, men tradisjonen har holdt seg. 

Den tidligste referanse til fiskerringen er i et brev Klemens IV skrev til sin nevø Peter Grossi i 1256. Den ble da brukt til å signere pavens private korrespondanse, mens man på offentlige dokumenter brukte et annet pavelig segl. I det 15. århundre begynte man å bruke ringen til å forsegle apostoliske brev. Praksisen endte i 1842, da man innførte et stempel med rød sverte i stedet for seglet. 

I tråd med tradisjonen blant verdslige fyrster ble det vanlige at man knelte foran paven og kysset fiskerringen. Denne tradisjonen er bevart, og er også overført til biskoper, som også har en embetsring, bisperingen. 

|  |  |
| --- | --- |
| Oppslagsverk/autoritetsdata | Store norske leksikon
 |
***Vicky Cristina Barcelona*** er en amerikansk-spansk dramakomedie fra 2008. Filmen er skrevet og regissert av Woody Allen, og har Rebecca Hall, Scarlett Johansson, Javier Bardem og Penélope Cruz i hovedrollene.

Handling
--------

Vicky (Rebecca Hall) og Cristina (Scarlett Johansson) er to venninner som er enig i det meste – unntatt kjærligheten. Vicky er lykkelig forlovet med drømmemannen Doug (Chris Messina) og skal kommende høst gifte seg med ham. Hun er hellig overbevist om at de kommer til å leve et langt og lykkelig liv sammen. Cristina er singel og hele tiden åpen for nye eventyr. Sammen drar de til Barcelona for at Vicky skal få nye erfaringer til mastergraden hun skriver om katalansk kunst. Cristina blir med – selvfølgelig med et nytt eventyr i sikte. Allerede første dagen møter de kunstneren Juan Antonio (Javier Bardem), en mann som har rykte på seg for å ha slått sin eks-kone. Vicky kan ikke utstå personligheten hans, men blir uvillig med når Cristina, som blir dypt sjarmert av spanjolen, drar med ham til hans hjemby Oviedo. Vicky merker seg at Juan Antonio viser seg å være mer sympatisk enn førsteinntrykket utga seg for. Begge jentene faller for mannen, og han faller for dem. Vicky får etter hvert kalde føtter ettersom hun snart skal gifte seg, og dermed får Cristina muligheten til å starte et forhold med Juan Antonio. Men akkurat idet de begynner å få et stabilt forhold, dukker Juan Antonios sjalu ekskone Maria Elena (Penélope Cruz) opp med en dramatisk entré...

Rolleliste
----------

| Rolle | Skuespiller |
| --- | --- |
| Vicky | Rebecca Hall |
| Cristina | Scarlett Johansson |
| Juan Antonio | Javier Bardem |
| Maria Elena | Penélope Cruz |
| Doug | Chris Messina |
| Judy Nash | Patricia Clarkson |
| Mark Nash | Kevin Dunn |

Trivia
------

* Woody Allen skrev rollene Cristina og Juan Antonio med Scarlett Johansson og Javier Bardem tankene.
* Dette er tredje gang Johansson samarbeider med Allen, etter *Match Point* (2005) og *Scoop* (2006).

Eksterne lenker
---------------

* (en) *Vicky Cristina Barcelona* på Internet Movie Database Rediger på Wikidata

* (no) *Vicky Cristina Barcelona* hos Filmfront Rediger på Wikidata

* (sv) *Vicky Cristina Barcelona* i Svensk Filmdatabas Rediger på Wikidata

* (da) *Vicky Cristina Barcelona* i Danmark Nationale Filminstitut Rediger på Wikidata

* (en) *Vicky Cristina Barcelona* på AllMovie Rediger på Wikidata

* (fr) *Vicky Cristina Barcelona* på Allociné Rediger på Wikidata

* (nl) *Vicky Cristina Barcelona* på MovieMeter Rediger på Wikidata

* (en) *Vicky Cristina Barcelona* på American Film Institute Rediger på Wikidata

* (en) *Vicky Cristina Barcelona* på Rotten Tomatoes Rediger på Wikidata

* (en) *Vicky Cristina Barcelona* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** SUDOC
 |

Portal: Film
| Østromerrikets keiserdynasti |
| --- |
| * Theodosiske dynasti
* Leoninske dynasti
* Justinske dynasti

---

* Herakliske dynasti
* Isauriske dynasti
* Nikeforiske dynasti
* Amoriske dynasti
* Makedonske dynasti
* Komnenske dynasti
* Dukas-dynastiet
* Angelanske dynasti
* Laskariske dynasti
* Palaiologiske dynasti
 |

Solidus (mynt) med avbildning av keiser Nikeforos I
**Det nikeforiske dynasti** var et bysantinsk aristokratisk familiedynasti med navn etter keiser Nikeforos I som regjerte i Konstantinopel fra 802 til 811. Dynastiet mistet keisermakten allerede i 813.

Keiserrikets tilstand
---------------------

Det bysantinske riket var på denne tiden svakt og hadde store økonomiske problemer. De måtte forsvare grensene sine i flere retninger, og spesielt bulgarerne i nord var en konstant trussel. I tillegg hadde pave Leo III i 800 kronet den frankiske kong Karl den store til tysk-romersk keiser for å markere at det var de som representerte arven fra Romerriket.

Nikeforos I
-----------

Nikeforos hadde en karriere som finansminister under keiserinne Irene, men klarte i 802 å få henne avsatt for selv å bli utropt til keiser. Året etter utropte han sin sønn Staurakios til medkeiser. Han iverksatte skattereformer og reorganiserte de militære theme-distriktene. Han led militært nederlag mot bulgarerne, og ble drept i slaget ved Pliska i 811.

Nikeforos’ etterfølgere 811-813
-------------------------------

Nikeforos I ble etter sin død etterfulgt av sin sønn og medkeiser Staurakios i 811. Han var imidlertid blitt såret i samme slag som faren ble drept, og etter kontroverser om arverekkefølgen ble han tvunget til å abdisere til fordel for sin svoger Mikael I Rangabe som var gift med Staurakios’ søster Prokopia. Mikael ble kronet 2. oktober 811 og var keiser fram til 813, mens Staurakios ble sendt i kloster hvor han døde tre måneder senere.

Mikael forsøkte diplomatiske løsninger på imperiets problemer, men i 812 rykket bulgarerne under khan Krum av Bulgaria fram mot Konstantinopel og den etter hvert upopulære Mikael måtte abdisere til fordel for den sterke militære lederen Leo V armeneren som dermed gjorde ende på den kortvarige keisertiden under det nikeforiske dynastiet.

Referanser
----------

1. ↑  Jenkins, *Byzantium: The Imperial Centuries AD 610-1071*, s. 117
2. ↑  Norwich, s. 156

Litteratur
----------

* John Julius Norwich, *Bysants’ historie*, Pax Forlag A/S, 1997
* Alexander Kazhdan, *The Oxford Dictionary of Byzantium*, Oxford University Press, 1991, ISBN 978-0-19-504652-6
**Fiskipedia** var et Internett-basert fiskeleksikon, med hovedvekt på artsbestemmelse, utbredelse og biologi til fiskearter i norske farvann (både salt- og ferskvann). Sidene ble lansert 1. januar 2009 og blir utarbeidet på dugnad av redaktørene Tom Ole Holth, Arve Lynghammar og Irvin Kilde. Fiskipedia opererer med 293 norske fiskearter, og per 18. oktober 2010 hadde prosjektet 172 ferdigstilte artsbeskrivelser.

I juni 2015 ble det for første gang rapportert om tekniske problemer på websiden, og i oktober 2016 var sidene fortsatt nede, et resultat av et «alvorlig» hackerangrep.

Selv om navnet speiler på Wikipedia, er det ikke åpnet for direkte bidrag fra publikum. Redaktørene oppfordrer imidlertid publikum til å sende inn relevante observasjoner, spesielt vedrørende arter som opptrer på uvanlige steder, eller dersom det skulle oppdages feil på sidene.

Artsartiklene er basert på relevant litteratur, blant annet *Aschehougs store fiskebok* (Per Pethon), *Fishes of the North-eastern Atlantic and the Mediterranean* (FNAM), FishBase, Fiskeridirektoratets fiskeristatistikk og andre relevante vitenskapelige artikler.

Referanser
----------

1. ↑
2. ↑

Samarbeidspartnere
------------------

Fiskipedia benytter bilder fra Rudolf Svensen ved bildebyrået UWPhoto ANS, Thomas de Lange Wenneck ved Havforskningsinstituttet og Sven O. Kullander ved Naturhistoriska riksmuseet i Stockholm.

Eksterne lenker
---------------

* Fiskipedia (offisielt nettsted)
* UWPhoto ANS
* FNAM (engelsk)[*død lenke*]
* Fiskeridirektoratets fiskeristatistikk
Fransk angrep på en befestet onondagaby, 1615
**Onondaga**folket *(Onöñda'gega')* er en indianerstamme som var en av de fem opprinnelige stammer i Irokeserføderasjonen *(haudenosaunee-konføderasjonen)*. De er hjemmehørende i Onondaga County i New York i USA og som var midt i irokeserføderasjonens område. Det gjorde stammen ideell som vertskap for møtene mellom de fem opprinnelige stammer.

Onondagaene hadde symbolsk «rådsildens voktere» og vokterne av irokesernes wampum. Denne forrangsstillingen skyldtes ikke først og fremst geografien, men den nøkkelrolle deres overhøvding Atotarho spilte ved opprettelsen av irokeserføderasjonen. 

Omkring 1162 inngikk onondagastammen en allianse med fire andre stammer, og dette skulle bli starten på irokeserføderasjonen.. I 1613 begynte onondagastammen å inngå diplomatiske reladjoner med hollenderne og senere andre europeiske kolonimakter. Grunnet den store etterspørsel etter beverpels blant de europeiske handelsfolkene begynte stammen sammen med irokeserføderasjonen å angripe de omkringliggende stammer i en langvarig krig kjent som beverkrigene. Selv om irokeserføderasjonen på sitt høydepunkt kontrollerte områder fra dagens Iowa til Ontario skrumpet deres land på 1700-tallet. Samtidig steg spenninget mellom onondagastammen og immigrantene som bosatte seg i onondagastammens territorier. Diplomaten Canasatego prøvde å dempe spenningene ved Lancaster-traktaten i 1744, men onondagastammen tapte allikevel mer og mer land gjennom årerne både offisielt og uoffisielt.

Da den amerikanske uavhengighetskrig begynte i 1775 erklærte stammen seg nøytral, men ble allikevel invadert av den kontinentale hær under ledelse av Goose van Schaick den 21. april 1779 i en militær ekspedisjon kjent som Van Schaick-ekspedisjonen. Dette viste seg å være fatalt for stammen, som ble drevet fra sitt land, som nå fullt og helt ble overtatt av det nyoppståtte USA. De fleste onondagafolk flyktet til Canada, hvor mange stadig bor den dag i dag, selv om en del er flyttet tilbake til et onondagareservat opstået i deres gamle hjemland.

Referanser
----------

1. ↑  Onondaga Nation, Timeline - People of the Hills
2. ↑  Beaver Wars, War Paths
3. ↑  The Treaty of 1744 Arkivert 30. september 2016 hos Wayback Machine. LancasterHistory.org
4. ↑  The Van Schaick Expedition - April 1779, National Park Service

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
Fiskesaus
**Fiskesaus** er en smaksetter som produseres av fermentert fisk. Uttrykket benyttes for å beskrive et stort antall produkter som har vært kjent i forskjellige kulturer tildels i årtusener. Fiskesaus benyttes i sørøstasiatisk og sørkinesisk matlaging, på samme måte som soyasaus brukes i Japan og Korea. I Sørøst-Asia benyttes den også som dypp for fisk, reker, svinekjøtt og kylling.

Sorter
------

Noen fiskesauser lages av rå fisk, andre av tørket fisk; noen av utelukkende en sort fisk, andre av en blanding inklusive skalldyr; noen av hele fisken, andre kun av fiskeblodet eller innvollene. Noen sauser inneholder bare fisk og salt, andre er tilført urter og krydder. Fiskesaus som bare har gjæret en kortere tid har en sterk fiskesmak. Med lengre fermentering minsker denne smaken, og sausen får en mer nøtte- og ostelignende smak.

### Øst-Asia

Asiatisk fiskesaus lages ofte av ansjos, salt og vann, og må benyttes med forsiktighet på grunn av dens sterke smak. Den vietnamesiske varianten kalles *nước mắm*, og dens thailandske motstykke kalles *nam pla* (น้ำปลา). I Kina heter den *yúlù* (魚露), i Korea *yeotgal* (엿갈), i Indonesia *kecap ikan* og på Filippinene heter den *patis*. I Japan brukes tre typer fiskesauser; *shottsuru* i Akitaprovinsen, *ishiru* i Ishikawaprovinsen og *ikanago-jōyu* i Kagawaprovinsen.

Den indonesiske halvflytende fiskpastan *trasi*, den kambodsjanske *prahok*, den malaysiske *belacan*, som kalles «teglsteiner» og lages av gjæret krill, er noen andre populære varianter. 

Laotisk fiskesaus, *padek*, lages utelukkende av ferskvannsfisk.

### Europa

Ruinene etter en romersk garumfabrikk nær Tarifa i Spania
En lignende fiskesaus var vanlig i det gamle romerske kjøkken. På latin het den *garum* eller *liquamen*. Den fantes i mange varianter, for eksempel *oxygarum* (som var blandet med eddik), *meligarum* (blandet med honning), osv.
*Garum* var en av handelsvarene fra *Hispania Baetica*. 

Den opprinnelige *Worcestershiresausen*, som ble ført til England fra India, var et lignende produkt.

Eksterne lenker
---------------

* Phu Quoc Fish Sauce – Nam Huong Producer
* Phu Quoc
* Fish Sauce – How it is Made, av Kasma Loha-unchit, en i USA bosatt thailsndsk matlagingslærer og forfatter.
* Garum!

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Berliner Sportpalast** var en arrangementshall brukt til mange formål som lå i Potsdamer Straße 172, ved hjørnet til Pallasstraße, i Schöneberg i bydelen Tempelhof-Schöneberg i Berlin. Den ble bygget i 1910, skadet av bombing under andre verdenskrig og restaurert i 1950-årene, men revet 13. november 1973 på grunn av ulønnsomhet og manglende penger til vedlikehold. Sportpalast hadde plass til 10 000 mennesker, og var lenge den største arrangementshallen i Berlin.

Mange berømte arrangementer fant sted i Sportpalast. Det var her Joseph Goebbels i 1943 i en tale oppfordret til *den totale krig*. 

Hallen ble brukt til sportsarrangementer, som verdens største kino, til politiske og kulturelle massemønstringer under Weimarrepublikken og det nasjonalsosialistiske styret, og til konserter. I 1950-årene hadde den norske kunstskøyteløperen Sonja Henie berømte opptredener i Sportpalast.

Litteratur
----------

* Alfons Arenhövel (red.): *Arena der Leidenschaften – Der Berliner Sportpalast und seine Veranstaltungen 1910-1973*, Berlin 1990

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND
 |